Kevin & Cheré se troue - Mooi Troues
Dit het begin met ‘n bakkie wat afgeleë in die Kruger Wildtuin staan, reën wat op die grond val, peusel happies, sjampanje, en ‘n groot boom. Op 15 Desember 2010 haal Kevin ‘n gefrommelde boksie agter die spaarwiel uit en so waar is daar ‘n ring binne-in.
Hulle het hul troudag met geloof aangpak en die Liewe Vader het hulle net geseën soos hulle die troue beplan het. Heaven on Vaal was net die regte venue, omdat hulle albei lief is vir die natuur. Ná die ontmoeting met die fotograaf, Open Image Photography, het hulle sommer dadelik geweet hulle sal goed oor die weg kom, die foto’s het inderdaad prentjiemooi uitgekom.
Almal het hul asems opgehou oor die reënbuie wat die hele week vóór die troue gestort het. Die oggend van die troue het die son sy verskeining gemaak net soos Cheré haar verskeining in die paadjie gemaak het. Vir die res van die dag het hulle sonskyn gehad.
“Ons voel baie geseënd oor die spesiale dag wat ons gehad het. Ná die tyd het dit net sin gemaak dat ons reën gehad het op ons troudag – ons het dan reën gehad die dag wat ons verloof geraak het ook!”
Fotograaf: Open Image Photography | Venue: Heaven on Vaal
Oulike Naamkaartjies met tossels
VORIGE ARTIKELHennie & Leani se verlowing
VOLGENDE ARTIKELOranje & Grys Skryfbehoefte Inspirasie